Source: https://www.blogary.org/author/admin/
Timestamp: 2020-07-09 07:22:02+00:00

Document:
Florin Cojocariu - BLOGARY For example, you can use the following code for loading the jQuery library from Google CDN: or the following one for loading the Bootstrap library from MaxCDN: -- End of the comment -->
posted in Comentariu	on	 iulie 31, 2011	 by	Florin Cojocariu	31 Comments
Nou! Conturile secrete ale tinichigiului!
posted in Comentariu, Video	on	 iunie 10, 2011	 by	Florin Cojocariu	65 Comments
După cum poate își amintesc cititorii mai vechi de pe vremea când căutam apartament, am locuit mai bine de jumătate de an împreună cu domnul consilier. Așa că, dacă el se jenează, pot să ajut eu pe postacii care fac amor cu grija în ce privește declarația lui de avere și de interese: Nu are mașină, nu are apartament sau casă și am motive foarte serioase să bănuiesc că nu are nici conturi cu bani în ele. Are un PC antic care vara intră în grevă dacă e prea cald. Probabil cel mai de preț obiect în posesia lui e o canapea care e la mine, că acolo unde stă era mobilat și nu are loc. (Îți dau banii pe ea dacă îmi aranjezi o întâlnire cu Lăză)
Nu are mai nimic tocmai pentru că nu a manevrat cu dexteritate hidrantul, așa cum au făcut majoritatea celor care acum îl caută de interese și care, proști fiind, au impresia că universul întreg nu poate gândi altfel decât ei – numai la bani, adică. Nici nu vorbește despre lipsuri cu mândrie precum comuniștii cu credite la bancă de la Critic Atac, pentru că are ceva ce ăia n-au: bun simț. Bleen e interesat de idei, nu de obiecte și mărci. Bănuiesc că asta prețuiește la el Lăzăroiu. Cu siguranță eu asta prețuiesc. Și, apropos, revoluționarii de la CrA: poți fi de dreapta și dacă nu ești bogat. Dreapta nu e despre bani ci despre ce e drept. Nu e singura eroare în care vă complaceți voluptos, facând flash-moburi prin lifturi și cabine de probă, în căutarea noului proletariat care să vă elibereze de dictatura lui Băsescu.
Calculați-vă statul, domnilor!
posted in Comentariu, Editorial	on	 mai 2, 2011	 by	Florin Cojocariu	42 Comments
Trăim vremuri în care Statul pare a fi subiectul zilei. Unii ne cer să-l întărim, alții îl devalizează pe tăcute, stânga îi deplânge slăbiciunea iar dreapta vrea să-l reformeze cu orice chip. E greu să nu observi că Statul e tratat de toți ca un personaj, unul cam straniu pentru că e în același timp și puternic și fără identitate. Originile pozițiilor noastre față de stat trebuie căutate în discursul comunist care antropomorifza Statul și îl identifica cu Partidul și, implicit, cu Conducătorul Unic. Tot ce era bun, venea de la Stat, adică de la Ceaușescu: slujbe, apartamente, alocații, salarii, pensii etc. Statul era înzestrat cu voință și putere de decizie: Statul îți dădea, îți lua, te propulsa sau te îngropa. Evident că deciziile erau ale unor secretari de partid mai mari sau mai mici, discursul însă făcea permanent referire la „Stat”. Mai bine de 20 de ani mai târziu am rămas cu un limbaj identic: statul ne dă, statul ne ia, politica e „de stat” și „statul ajută tinerii”. Suntem însă departe de a lămuri cine e, domnule, statul ăsta?
Dacă antropomorfizarea (primul pas al drumului către paternalism) a servit de minune îndoctrinării maselor practicate de comuniștii mai vechi sau mai noi, în ea e și cel mai mare inamic al discursului de dreapta. Dreapta apare din ce în ce mai des ca o adunătură de avari cu intenții staticide, care vrea să asasineze ființa bună și dreaptă a Statului. Ideea că Statul e bun și drept nu a fost pusă serios în discuție de către ideologii dreptei contemporane românești, în mare parte pentru că e dificil să argumentezi împotriva unei entități care îi ajută pe cei defavorizați. (poate și datorită faptului că nu prea avem ideologi de dreapta). Stânga e văzută în mod curent ca simțitoare și solidară cu săracii iar dreapta ca rece, insensibilă și preocupată exclusiv de bani tocmai din acest motiv. Avem conceptul de subsidiaritate, e greu însă de crezut că el va face carieră populară în viitorul apropiat. Stânga a confiscat de fapt ideea de solidaritate de la creștini și a transformat-o în rațiunea principală a existenței Statului Atotputernic. Iar drepta noastră a adormit în lanurile de porumb, ca să nu spun de păpușoi.
Scăparea ne vine, ca de obicei, de la tineri. Generația celor care nu au cunoscut statul comunist e în stare să-și spună: „Bine, bine, dar cât costă, de fapt, statul ăsta?” Demersul celor de la CADI și SoLib are meritul extraordinar de a muta discuția despre stat acolo unde ea ar fi trebuit să fie demult: în logica eficienței. Toată seria de articole demonstrează limpede că statul nu e un bun administrator și că problema costurilor indirecte e cu mult mai importantă decât cea a costurilor de funcționare. Statul e asemenea unui manager prost la o uriașă companie la care toți suntem acționari: salariul lui e o pierdere neglijabilă pe lângă pierderile suferite de companie în urma deciziilor proaste. E un lucru important pe care dreapta noastră politică, inclusiv cei ce guvernează acum, par să-l fi uitat în febra luptei cu criza și mogulii: costurile indirecte ale statului nereformat sunt enorme, chiar în comparație cu costurile lui directe.
Iată un exemplu concret (preluat de pe Taxescu) în care dimensiunea costului direct pare a oculta enormitatea costurilor indirecte ale statului nereformat:
„Comisia Europeană – una dintre cele mai birocratice instituții de pe continent – avea în 2010 32.140 de angajați care gerau un buget de 142 de miliarde de euro. Cam 4,5 milioane de euro pe angajat. Ministerul Finanțelor din România avea, în același an, 36.202 angajați care administrau un buget de 101 miliarde de lei. Adica cam 0,7 milioane de euro pe angajat, de vreo 7 ori mai ineficient decât monstrul birocratic care e CE. (Majoritatea acestor salariați erau la ANAF, 29.421.)
Franța – alt model de birocrație pe care toată lumea îl deplânge- are un buget de 1.144 miliarde de euro, administrat de un minister cu 140.000 de angajați. Respectiv 8,17 milioane de euro pe angajat.”
Dacă ANAF ar concedia vreo 20.000 de funcționari pentru a se apropia măcar de productivitatea CE, ar face o economie substanțială la buget. Însă dincolo de această economie, reducerea ar forța instituția să pună în practică procese simple și eficace și o birocrație redusă. (cei aproape 30.000 de angajați de acum ai ANAF trebuie să fie justificați și asta se face cel mai bine printr-o birocrație complicată dincolo de orice limită rațională) Desfid pe oricine care îmi poate demonstra că economiile aduse companiilor de un sistem de colectare fiscală simplificat și de-birocratizat, de un cadru legislativ coerent în care taxele nu se modifică după meteo, sunt mai mici decât salariile a 20.000 de funcționari ANAF.
M-ar bucura dacă dreapta politică românească (reală, inconștientă sau numai cu vorba) ar citi articolele publicate în revista 22 și grupate sub titlul” Costul Statului„. Așa ar putea afla cu uimire că „Reforma” e ceva mai mult și mai bun decât tăieri de salarii și reduceri de posturi pe care trebuie să ne grăbim să le „reparăm” înainte de alegeri. Vor găsi acolo un întreg program politic de dreapta, coerent, bine argumentat și pragmatic.
În orice caz, chiar dacă dreapta noastră politică e prea ocupată cu chestiuni interne, faptul că nu toți tinerii noștri bat câmpii predicând comunismul, e deja un motiv de optimism.
posted in Comentariu, Editorial	on	 martie 16, 2011	 by	Florin Cojocariu	4 Comments
Lecturi ministeriale
posted in Comentariu, Editorial	on	 decembrie 17, 2010	 by	Florin Cojocariu	2 Comments
Astazi, pentru doamna Boagiu, Ministrul Transporturilor. Stimată doamnă, în caz că v-a scăpat, iată cum arată CFR în contact cu cetățeanul, după 20 de ani de reformă intensă:
[…]Sunt imediat trimis la şefa de tură. Intru să fac o plângere şi dau de-o doamnă uscăţivă care citea fiţuica RING (finanţată de social-democraţi?). Cu greu perturbată din lectură, şefa nu e preocupată de ce se petrece în sala călătorilor. Ridică din umeri şi-mi spune ca „fetele de la internaţional (cinci la număr, zero clienţi)” nu ştiu să taie bilete pentru intern. Transferul de competenţe e dificil. Am intrat în era specializărilor stricte, nanometrice. Mai fac deci un pas în labirintul Agenţiei CFR-Brezoianu şi, cu indignarea crescîndă şi vocea tot mai greu controlată, dau de figura felină a şefei de agenţie. O tulbur şi pe dânsa înainte de încheierea programului (ora 17). Amplă, bine coafată, plictisită în faţa unui alt ecran de computer (aceste izvoare ale cronofagiei contemporane!), ochii şefei mă privesc cu dispreţ. Nu înţelege cum un client poate fi nemulţumit de serviciile statului. Îi spun că, până una alta, e obligată să servească clienţii, nu cafeluţa. Îmi spune că şi la bancă sunt cozi lungi. Îi amintesc că băncile sunt private şi că oricând am alternativa de-a schimba contractul, în timp ce Căile Ferate sunt pătite din banii noştri. Mă invită să ies afară şi cheamă un bodigard obosit să-mi potolească zelul. […] citește tot articolul
Uimirea mea nu e stârnită de resursele inepuizabile de nesimțire ale unor lefegii la stat ci de faptul că nici un ministru al transporturilor, nici măcar Băsescu, nu a realizat că imaginea CFR se poate schimba substanțial cu un efort minim: interfața cu călătorii. Am suporta poate mai bine starea precară a vagoanelor și viteza imperceptibilă a trenurilor dacă am avea de-a face cu funcționari politicoși, serviabili și conștiincioși: case de bilete deschise permanent și deservite de personal calm și eficace, șefi și șefuleți care iau orice reclamație în serios și stiu să-și ceară scuze când greșesc, controlori îmbrăcați impecabil, pe scurt, oameni care-și fac treaba bine.
Asta nu costă mult, nu e o chestiune de resurse. Aud de miliarde de euro de investiții în 2011. Foarte frumos. A schimba însă dezastrul de mai sus nu e o problemă financiară. E o chestiune de determinare în a numi un management care înțelege că interfața cu clientul e parte integrantă a serviciului pe care îl prestezi. E o problemă legată de felul în care satisfacția călătorilor ar trebui să fie criteriul de performanță și remunerare al managerilor din CFR. Nici un ministru nu pare să fi înțeles acest adevăr simplu. Și toți par a uita că suntem umiliți zilnic de indolența și nesimțirea prea multor funcționari la stat al căror salariu nu depinde niciodată de buna lor creștere și care par a descinde direct din mizeria anilor 80.
Indemnizația pentru mame – o analiză a lui Dan Tapalaga
posted in Comentariu, Editorial	on	 decembrie 8, 2010	 by	Florin Cojocariu	9 Comments
Dan Tapalaga publică pe Hotnews o analiză care, dacă v-a scapat, e bine să o citiți. Fără prostii, sloganuri, populisme și limbaj de lemn. Finalul articolului e relevant: „Marea dezbatere, ratata din pacate de Guvern si televiziuni, din cauza excesului de populism, nu este neaparat legata de reducerea concediului maternal platit de la doi ani la un an. Marea intrebare evitata cu gratie este: care familii vor face copii in Romania? Cine va alimenta, pe termen lung, societatea romaneasca: saracimea sau „clasa mijlocie”?„ Iată începutul acestei excelente analize:
In 2003, putin inainte de alegerile din 2004, Guvernul Nastase limiteaza, intr-o prima faza, indemnizatia pentru mame la 85% din media veniturilor realizate in cele zece luni anterioare nasterii copilului. Dupa doua luni, acelasi Guvern Nastase revine si stabileste o noua regula: 85% din salariul mediu brut pe economie, nu din veniturile realizate. O decizie luata din ratiuni strict electorale, care vizeaza in mod explicit electoratul de stanga. Atat Adrian Nastase, cat si Ion Iliescu si-au facut atunci un calcul politic cinic, bazat pe statistici clare. […] citește tot articolul pe hotnews.ro
posted in Comentariu, Editorial	on	 noiembrie 27, 2010	 by	Florin Cojocariu	37 Comments
posted in Comentariu, Editorial	on	 noiembrie 26, 2010	 by	Florin Cojocariu	11 Comments
O idee pentru reformarea CCR
posted in Comentariu, Editorial	on	 noiembrie 15, 2010	 by	Florin Cojocariu	8 Comments
Citesc acum că Boc a scris CCR pentru a-i cere să constate „existenţa unui conflict juridic de natură constituţională între Guvernul României, pe de-o parte, şi Parlamentul României, alcătuit din Camera Deputaţilor şi Senat, pe de altă parte, conflict generat de refuzul Parlamentului României de a permite prezentarea şi dezbaterea moţiunii de cenzură, depuse ca urmare a angajării răspunderii Guvernului, conduită ce a determinat un blocaj instituţional referitor la moţiunea de cenzură”. Interesant. Vorbesc serios, nu m-aș fi gîndit că PDL ar putea bate Curtea Constituțională cu armele ei. În fond, de ce nu? Să o sesizeze Boc, PDl și Băsescu pînă cade lată și nu mai știu nici ei ce au spus și cînd. Pînă în momentul în care CCR va fi atît de decredibilizată de propriile bîlbe și fantezii juridice încît toți, dar absolut toți, să dorească altceva în locul ei. Își dorește să se substituie Guvernului? Nici o problemă! O sesizăm la fiecare hotărîre de Guvern și proiect de lege. O sufocăm cu cereri, să stea să dezbată 24 din 24. Dacă tot e blocaj, blocaj să fie!
Mai mult, cred că cireașa de pe tort ar suna cam așa: „Guvernul României cere CCR să constate că există un conflict juridic de natură constituțională între el și Curtea Constituțională a României, conflict generat de deciziile CCR care interferează flagrant cu atribuțiile puterii executive” Chiar vorbesc serios, CCR e o instituție a statului, guvernată de aceeași Constituție ca și Guvernul, nimic n-o exclude de la a fi propriul subiect de judecată. Asta ar trebui să lămurească lucrurile: fie CCR se recuză, cum e și normal, și cere arbitrajul altor instituții (existente sau viitoare), fie se judecă singură și se descalifică permanent și definitiv.
Nu sînt jurist și se poate să spun prostii (nu mai mari decît deciziile CCR, în orice caz), logica însă mă face să întreb: din moment ce CCR nu își îndeplinește cum trebuie atribuțiile constituționale, de ce nu poate fi sesizată asupra propriilor derapaje? Cine ar trebui să constate conflictul de interese în care se află profesorii universitari din CCR cînd judecă asupra asumării răspunderii pe legea învățămîntului?

References: CCR

 CCR 
 CCR 
 CCR 
 CCR 
 CCR 
 CCR 
 CCR 
 CCR